રૂડી ને રંગીલી રૂડી ને રંગીલી વ્હાલા તારી વાંસળી રે લોલ રૂડી ને રંગીલી વ્હાલા તારી વાંસળી રે લોલ  આ વાંસલડી મારે મંદિરિયે સંભળાય જો આ પાણીડાંની મશે રે જીવણ જોવા નિસર્યાં રે લોલ  આ બેડાં તે મેલ્યા માન સરોવર પાળ જો આ ઈંઢોળી વળગાડી આંબલિયાની ડાળમાં રે લોલ  આ ગોપી હાલ્યા વગડા તે વનની મોઝાર જો આ કાન વણખોટીલા કેડો મારો રોકી ઊભા રે લોલ   આ કેડો મેલો પાતળિયા ભગવાન જો આ સાસુડી હઠીલી મારી નરદમ મેણાં બોલશે રે લોલ  આ વાગે તારા ઝાંઝરનો ઝણકાર જો આ હળવા હળવા હાલે ચાલે રે રાણી રાધિકા રે લોલ  જીવલડો મારો આકુળ વ્યાકુળ થાય જો આ અહિયાં તો દીઠાં મેં તો કામણગારા કાનને રે લોલ  આ નીરખી નીરખી થઈ છું હું તો ન્યાલ જો આ નરસૈંયાના સ્વામી અમને બાયું ભલે મળ્યાં રે લોલ  રૂડી ને રંગીલી વ્હાલા તારી વાંસળી રે લોલ રૂડી ને રંગીલી વ્હાલા તારી વાંસળી રે લોલ ક્લીક કરો અને સાંભળો પ્રાણલાલ વ્યાસના સ્વરમાં પ્રચલિત ઢાળમાં આ ગીતઃ   અને સાંભળો જુદી જ હલકમાં કૌમુદી મુનશીના કંઠે આ ગીતઃ